CELEX: 32021R1087
Language: sk
Date: 2021-04-07 00:00:00
Title: Delegované nariadenie Komisie (EÚ) 2021/1087 zo 7. apríla 2021, ktorým sa mení nariadenie Európskeho parlamentu a Rady (EÚ) 2018/1139, pokiaľ ide o aktualizáciu odkazov na ustanovenia Chicagského dohovoru (Text s významom pre EHP)

5.7.2021   
               
               
                  SK
               
               
                  Úradný vestník Európskej únie
               
               
                  L 236/1
               
            
         DELEGOVANÉ NARIADENIE KOMISIE (EÚ) 2021/1087
         zo 7. apríla 2021,
         ktorým sa mení nariadenie Európskeho parlamentu a Rady (EÚ) 2018/1139, pokiaľ ide o aktualizáciu odkazov na ustanovenia Chicagského dohovoru
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (1), a najmä na jeho článok 19 ods. 3,
         keďže:
         
                     (1)
                  
                  
                     Lietadlá iné než bezpilotné lietadlá a ich motory, vrtule, súčasti a nenainštalované vybavenie by mali spĺňať požiadavky na ochranu životného prostredia. V nariadení (EÚ) 2018/1139 sa tieto požiadavky stanovujú prostredníctvom odkazu na osobitné ustanovenia Chicagskeho dohovoru, ktoré dané požiadavky obsahujú.
                  
               
                     (2)
                  
                  
                     Rada ICAO 11. marca 2020 na piatom stretnutí svojho 219. zasadnutia prijala zmenu 13 dielu I „Hluk z lietadiel“ („Aircraft Noise“), zmenu 10 dielu II „Emisie z motorov lietadiel“ („Aircraft Engine Emissions“) a zmenu 1 dielu III „Emisie CO2 z letúnov“ („Aeroplane CO2 Emissions“) prílohy 16 k Chicagskemu dohovoru. Tieto zmeny nadobudli účinnosť a začali sa uplatňovať na všetky členské štáty 1. januára 2021.
                  
               
                     (3)
                  
                  
                     Odkazy na ustanovenia Chicagskeho dohovoru by sa preto mali aktualizovať a nariadenie (EÚ) 2018/1139 by sa malo zodpovedným spôsobom zmeniť.
                  
               
                     (4)
                  
                  
                     Opatrenia stanovené v tomto nariadení sú založené na stanovisku č. 03/2020, ktoré vydala Európska agentúra pre bezpečnosť letectva (EASA) v súlade s článkom 76 ods. 1 nariadenia (EÚ) 2018/1139,
                  
               PRIJALA TOTO NARIADENIE:
         
            Článok 1
            V článku 9 ods. 2 nariadenia (EÚ) 2018/1139 sa prvý pododsek nahrádza takto:
            
               „Pokiaľ ide o hluk a emisie, uvedené lietadlá a ich motory, vrtule, súčasti a nenainštalované vybavenie musia spĺňať požiadavky na ochranu životného prostredia uvedené v zmene 13 dielu I, v zmene 10 dielu II a v zmene 1 dielu III prílohy 16 k Chicagskému dohovoru, všetky platné k 1. januáru 2021.“
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. apríla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 212, 22.8.2018, s. 1.